**KANTAUČIŲ BENDRUOMENĖS „KALNAS‘‘**

 **ĮSTATAI**

**1 DALIS. BENDROJI DALIS**

1.1. Kantaučių bendruomenė „Kalnas“ (toliau „asociacija“) yra ribotos civilinės atsakomybės viešasis, nesiekiantis naudos sau juridinis asmuo, kurio tikslas - koordinuoti viešuosius interesus, asociacija veikia laikydamasi Lietuvos Respublikos konstitucijos, Lietuvos Respublikos civilinio kodekso, Lietuvos Respublikos asociacijų bei kitų įstatymų, Vyriausybės nutarimų, kitų teisės aktų ir veikla grindžia savo įstatais.

1.2. Asociacijos pavadinimas- Kantaučių bendruomenė „Kalnas“, teisinė forma-asociacija.

1.3. Asociacija įsteigta neribotam veiklos laikui.

1.4.Asociacija atsako pagal savo prievoles, jai nuosavybės teise priklausančiu turtu. Asociacija neatsako pagal asociacijos nario prievoles, o pastarasis neatsako pagal asociacijos prievoles. Asociacija turi turėti bent vieną sąskaitą kredito įstaigoje.

1.5. Asociacija gali turėti ir įgyti tik tokias civilines teises ir pareigas, kurios neprieštarauja jos veiklos tikslams, nustatytiems Civiliniame kodekse, Asociacijų įstatyme ir šiuose įstatuose.

1.6. Asociacijos finansiniais metais laikomi kalendoriniai metai.

**2 DALIS. ASOCIACIJOS VEIKLOS TIKSLAI, SRITYS IR RŪŠYS**

2.1. Asociacija veikia socialinės apsaugos, kultūros, švietimo ir sporto srityse, nesikišdama į valstybės reguliuojamas sferas.

2.2. Asociacijos veiklos tikslai:

2.2.1.suburti savo kaimo ir aplink jį jungiančių kaimų gyvenančius, dirbančius ar kitaip su šia vietove susijusius asmenis bendruomenės problemoms spręsti;

2.2.2.skatinti bendruomenės narių pilietinį aktyvumą, stiprinti jų organizuotumą ir sugebėjimą atstovauti bendruomenės interesus, palaikyti vietines kaimo žmonių iniciatyvas verslo, gamtos apsaugos, švietimo, kultūros, kultūrinio paveldo išsaugojimo, socialinės paramos ir kitose srityse;

2.2.3.atstovauti ir ginti visuomenėje bei valdžios institucijose Kantaučių bendruomenės interesus, konstruktyviai bendradarbiauti su Plungės rajono savivaldybe sprendžiant Kantaučių bendruomenės problemas;

2.2.4. teikti įvairiapusę informaciją ir pagalbą bendruomenės nariams;

2.2.5. plėtoti ir palaikyti ryšius su kitomis bendruomenėmis Lietuvoje bei užsienyje;

2.2.6.rengti ir teikti paraiškas įvairiems fondams ir programoms;

2.2.7.bendruomenės narių iniciatyvos pagrindu tvarkyti gyvenamąją aplinką, kurti įvairios paskirties infrastruktūrą, siekiant įgyvendinti bendruomenėje svarbias vertybes ir skleidžiamas idėjas;

2.2.8. padėti bendruomenėsnariams realizuoti savo dabartinį potencialą bei padėti pasijusti pilnaverčiais visuomenės nariais.

Asociacijos veiklos rūšys:

2.3.1.kitų, niekur nepriskirtų, narystės organizacijų veikla (pagrindinė);

2.3.2.kitų maisto produktų gamyba;

2.3.3.kitų, niekur kitur nepriskirtų, maisto produktų gamyba;

2.3.4.kitų porcelianinių ir keraminių gami9nių bei dirbinių gamyba;

2.3.5.mažmeninė prekyba, išskyrus variklinių transporto priemonių ir motociklų prekyba;

2.3.6.maitinimo ir gėrimų teikimo veikla;

2.3.7.kita leidyba;

2.3.8.ekskursijų organizatorių veikla;

2.3.9.poilsiautojų ir kita trumpalaikio apgyvendinimo veikla;

2.3.10.kitų išankstinio užsakymo ir susijusių paslaugų veikla;

2.3.11.kultūrinis švietimas;

2.3.12.kitas, niekur kitur nepriskirtas švietimas;

2.3.13.kita, niekur kitur nepriskirta, nesusijusi su apgyvendinimu socialinio darbo veikla;

2.3.14.kūrybinė, meninė ir pramogų organizavimo veikla;

2.3.15.istorinių vietų ir pastatų bei panašių turistų lankomų vietų eksploatavimas;

2.3.16.sportinė veikla, pramogų ir poilsio organizavimo veikla;

2.3.17.kirpyklų ir kitų grožio salonų veikla;

2.3.18.paprastasis pastatų valymas;

2.3.19.kitas, niekur kitur nepriskirtas, švietimas;

2.3.20.švietimui būdingų paslaugų veikla;

2.3.21.nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla;

2.3.22.vaikų dienos priežiūros veikla.

2.4. Asociacija turi teisę vykdyti įstatymų nedraudžiamą ūkinę komercinę veiklą, kuri neprieštarauja asociacijos įstatams bei veiklos tikslams ir reikalinga jo tikslams pasiekti;

2.5. Asociacija turi teisę teikti paramą ir labdarą bei gauti paramą iš Lietuvos Respublikos fizinių ir juridinių asmenų, užsienio valstybių fizinių ir juridinių asmenų, tarptautinių organizacijų vadovaujantis Lietuvos Respublikos Labdaros ir paramos įstatymo nustatyta tvarka;

2.6. Asociacijos rėmėju gali būti kiekvienas fizinis arba juridinis asmuo, remiantis asociacijos veiklą, Lietuvos Respublikos Labdaros ir paramos įstatymo nustatyta tvarka;

2.7. Asociacija pinigus, gautus kaip paramą, taip pat negrąžintinai gautus pinigus ir kitą turtą naudoja juos davusio asmens nurodytiems tikslams, jeigu asmuo tokius tikslus nurodė. Asociacija šiuos gautus pinigus privalo laikyti atskiroje sąskaitoje, taip pat sudaryti išlaidų sąmatą, jei tai numatyta teisės aktuose arba pinigus davęs asmuo to reikalauja. Asociacija negali priimti pinigų ar kito turto, jei duodantis asmuo nurodo juos naudoti kitiems, negu asociacijos įstatuose yra nustatyta, tikslams.

**3 DALIS. ASOCIACIJOS NARIŲ PRIĖMIMO, IŠSTOJIMO IR PAŠALINIMO IŠ ASOCIACIJOS TVARKA BEI SĄLYGOS**

3.1. Asociacijos nariu yra asmuo, raštu pateikęs norą tapti asociacijos nariu ir sumokėjęs stojamąjį mokestį. Asociacijos nariais gali būti 18 metų sulaukę veiksnūs fiziniai ir juridiniai asmenys, kurie į narius priimami asociacijos tarybos sprendimu. Minimalus asociacijos narių skaičius yra trys. Asmuo gali būti kelių asociacijų nariu;

3.2. Asociacijos narys gali bet kada išstoti iš asociacijos, padavęs prašymą asociacijos tarybai raštu, pilnai įvykdęs savo įsipareigojimus asociacijai ir su ja atsiskaitęs;

3.3. Asociacijos narys gali būti pašalintas iš asociacijos tarybos sprendimu, jeigu pažeidė asociacijos įstatus, asociacijos vidaus dokumentus, be pateisinamos priežasties nesumokėjęs asociacijos nustatytų nario mokesčių;

3.4. Metinio asociacijos nario mokesčio sumokėjimo tvarką ir terminus nustato asociacijos taryba .

**4 DALIS. ASOCIACIJOS NARIAI, JŲ TEISĖS IR PAREIGOS**

4.1. Nariai turi teisę:

4.1.1. dalyvauti bendruomenės visuotiniuose narių susirinkimuose su sprendžiamojo balso teise, kiekvienas narys turi vieną balsą;

4.1.2. rinkti ir būti išrinktas į bendruomenės tarybos organus;

4.1.3. gauti informaciją apie bendruomenės veiklą, susipažinti su jos dokumentais;

4.1.4. dalyvauti lygiomis teisėmis visuose bendruomenės renginiuose, programose ir teikti savo pasiūlymus;

4.1.5.nustatyta tvarka naudotis bendruomenės paslaugomis, sukaupta informacija, materialine baze ir inventoriumi;

4.1.6. kreiptis į bendruomenę dėl teisėtų interesų gynimo;

4.1.7. kritikuoti bendruomenės valdymo organų veiklą, pareikšti jiems nepasitikėjimą;

4.1.8. bet kada išstoti iš bendruomenės. Tokiu atveju stojamieji nario įnašai ir nario mokesčiai ar kitaip asociacijos nuosavybėn perduotos lėšos ir turtas negrąžinami;

4.1.9. kitas teises, numatytas įstatymuose ir kituose teisės aktuose, taip pat šiuose įstatuose, bendruomenės tarybos, visuotinio narių susirinkimų sprendimuose.

4.2. Bendruomenės nariai privalo:

4.2.1. laikytis šių įstatų reikalavimų;

4.2.2. pagal išgales remti bendruomenės veiklą, tausoti jos turtą;

4.2.3. vykdyti teisėtus narių susirinkimo, tarybos sprendimus, tarybos pirmininko pavedimus;

4.2.4. ginti bendruomenės garbę, gerbti kitų bendruomenės narių teises ir teisėtus interesus;

4.2.5. teikti bendruomenės valdymoorganams reikalingą informaciją, būtiną jos veiklos atskirų klausimų sprendimui, dokumentų ir programų paruošimui;

4.2.6. laiku mokėti nario mokestį.

4.3. Bendruomenėsnariai moka vienkartinį stojamąjį ir metinį nario mokesčius, kurių dydis ir mokėjimo tvarka nustatoma tarybos sprendimu.

4.4. Asociacijos buveinėje turi būti visų asociacijos narių sąrašas, su šiuo sąrašu turi teisę susipažinti kiekvienas asociacijos narys.

4.5. Asociacijos narys privalo laikytis asociacijos įstatų ir kitų asociacijos vidaus veiklos dokumentų, vykdyti asociacijos visuotinio narių susirinkimo ir asociacijos tarybos sprendimus, sumokėti kasmetinį nario mokestį.

**5 DALIS. ASOCIACIJOS VALDYMAS**

5.1. Asociacija įgyja civilines teises, prisiima civilines pareigas ir jas įgyvendina per savo valdymo organus.

5.2. Asociacijos valdymo organai:

5.2.1.visuotinis narių susirinkimas;

5.2.2.kolegialus valdymo organas – taryba;

5.2.3.vienasmenis asociacijos valdymo organas – tarybos pirmininkas.

**6 DALIS. VISUOTINIS ASOCIACIJOS NARIŲ SUSIRINKIMAS**

6.1.Visuotinis narių susirinkimas:

6.1.1. priima, keičia ir papildo įstatus;

6.1.2. renka asociacijos tarybospirmininką 4 metų laikotarpiui;

6.1.3. renka ir atšaukia valdybos narius;

6.1.4.tvirtina asociacijos veiklos programą, metinę finansinę atskaitomybę, veiklos asociacijos ataskaitą;

6.1.5. iškilus nesutarimams taryboje, priima sprendimą dėl naujų narių priėmimo;

6.1.6.iškilus nesutarimams taryboje, priima sprendimą dėl narių pašalinimo iš asociacijos;

6.1.7. priima sprendimą dėl pertvarkymo, asociacijos reorganizavimo ar likvidavimo;

6.1.8. priima sprendimą dėl kitų juridinių asmenų steigimo ar tapimo jų dalyviu;

6.1.9. svarsto asociacijos narių pasiūlymus;

6.1.10. svarsto kitus klausimus, kurie neprieštarauja asociacijos įstatams.

6.2.  Visuotinių narių susirinkimą šaukia ir paprastai jam pirmininkauja asociacijos tarybos pirmininkas ne rečiau kaip kartą per metus. Jame apsvarstoma asociacijos metinės veiklos programa bei tvirtinama praėjusių metų asociacijos metinės veiklos ataskaita, metinė finansinė atskaitomybė ir gali būti svarstomi kiti einamieji klausimai. Neeilinį susirinkimą gali sušaukti taryba , asociacijos tarybos pirmininkas, taip pat ne mažiau kaip 1/3 visų asociacijos narių. Neeilinio susirinkimo darbotvarkę pasiūlo jo iniciatoriai.

6.3. Apie visuotinio narių susirinkimo laiką, vietą ir darbotvarkę turi būti pranešta ne vėliau kaip prieš 7 dienas, iškabinant skelbimą asociacijos skelbimų lentoje ir papildomai tarybos pirmininką bei kiekvieną valdybos narį informuoti asmeniškai.

6.4. Visuotiniam narių susirinkimui parengiamas asociacijos narių sąrašas, kuriame atvykę į susirinkimą nariai pasirašo. Susirinkimas gali priimti sprendimus, jeigu apie jį buvo tinkamai pranešta ir jame dalyvauja ne mažiau kaip pusė asociacijos narių.

6.5. Jeigu į visuotinį narių susirinkimą nesusirinko reikalingas narių skaičius, ne anksčiau kaip po savaitės ir ne vėliau kaip po dviejų savaičių gali būti šaukiamas pakartotinis susirinkimas. Jame svarstomi tik tie klausimai, kurie buvo numatyti neįvykusio susirinkimo darbotvarkėje. Pakartotinis susirinkimas, jei apie jį buvo tinkamai pranešta, gali priimti sprendimus nesvarbu kiek narių susirinko.

6.6. Nutarimai, išskyrus žemiau nurodytuosius, laikomi priimtais, jeigu „už“ balsavo daugiau negu „prieš“ (susilaikantys arba nebalsuojantys nariai neskaičiuojami). Sprendimui dėl įstatų priėmimo, keitimo ir papildymo, bei asociacijos pertvarkymo, adreso keitimo, reorganizavimo ar likvidavimo reikia ne mažiau kaip 2/3 susirinkime dalyvaujančių narių balsų.

6.7. Visuotiniame narių susirinkime rašomas protokolas. Protokolą pasirašo susirinkimo pirmininkas ir sekretorius. Jeigu nė vienas dalyvavęs susirinkime narys nepareikalauja rašyti pasisakymų, gali būti surašoma tik sprendžiamoji protokolo dalis. Prie susirinkimo protokolo pridedamas narių sąrašas su dalyvavusių parašais.

6.8.

**7 DALIS. ASOCIACIJOS TARYBA**

7.1. Asociacijos taryba yra kolegialus valdymo organas, renkamas visuotiniame narių susirinkime 4 metams.

7.2. Tarybos kompetencija:

7.2.1. renka iš savo tarpo tarybos pirmininką ir gali jį atšaukti iš pareigų;

7.2.2. iš asociacijos narių renka revizorių ir gali jį atšaukti;

7.2.3. rengia ir teikia visuotiniam narių susirinkimui kasmetinę savo darbo ataskaitą, teikia kitų visuotinių narių susirinkimo kompetencijoje esančių klausimų sprendimo projektus ir įgyvendina priimtus sprendimus;

7.2.4. numato asociacijos metinės veiklos programą ir teikia ją visuotiniam narių susirinkimui;

7.2.5. sprendžia asociacijos turtinius, lėšų kaupimo ir panaudojimo, samdomų darbuotojų reikalingumo ir jų darbo apmokėjimo klausimus, tvirtina tarpines finansines ataskaitas;

7.2.6. esant reikalui sprendžia konfliktus tarp asociacijos narių;

7.2.7. sprendžia dėl naujų narių priėmimo;

7.2.8. priima sprendimus dėl filialų ir atstovybių steigimo, jų nuostatų tvirtinimo, veiklos nutraukimo;

7.2.9. nustato informacijos teikimo asociacijos nariams ir visuomenei tvarką;

7.2.10. sprendžia kitus asociacijos organizacinius, ūkinius, ekonominius, finansinius, socialinius, juridinius klausimus, kuriuos teikia asociacijos pirmininkas;

7.2.11. nustato stojamojo ir nario mokesčio dydį bei mokėjimo tvarką;

7.3. Tarybos posėdžiai šaukiami pagal reikalą, bet ne rečiau kaip kartą į ketvirtį. Tarybos posėdį šaukia tarybos pirmininkas savo arba ne mažiau kaip pusės tarybos narių iniciatyva. Posėdžio laikas, vieta ir darbotvarkė turi būti suderinta su visais tarybos nariais arba pranešama kiekvienam tarybos nariui asmeniškai ne vėliau kaip prieš 7 dienas iki posėdžio.

7.4. Tarybos sprendimai yra teisėti, jeigu posėdyje dalyvauja daugiau kaip pusė narių. Sprendimai priimami dalyvaujančiųjų balsų dauguma, išskyrus žemiau nurodytus sprendimus. Balsams pasiskirsčius po lygiai, lemia tarybos pirmininko balsas. Sprendimui dėl naujų narių priėmimo, narių išbraukimo iš sąrašo ir revizoriaus atšaukimo reikia 2/3 tarybos narių balsų, sprendimui dėl asociacijos tarybos pirmininko atšaukimo turi pritarti taip pat 2/3 tarybos narių balsų.

7.5. Tarybos posėdžio protokolą pasirašo tarybos pirmininkas ir gali pasirašyti kiti posėdyje dalyvavę nariai, kurie prie protokolo gali pateikti savo pastabas. Kai svarstomi finansiniai klausimai, asociacijos posėdžio protokolą privalo pasirašyti iždininkas.

7.6.Už bendruomenės tarybos narių veiklą gali būti atlyginama. Atlyginimo klausimą sprendžia bendruomenės narių visuotinis susirinkimas.

**8 DALIS. ASOCIACIJOS PIRMININKAS**

8.1. Asociacijai vadovauja asociacijos tarybos pirmininkas, renkamas 4 metams visuotiniame narių susirinkime. Susirinkime išrinktas asociacijos pirmininkas kartu gali būti ir kolegialaus valdymo organo – tarybos pirmininkas.

8.2. Asociacijos pirmininkas yra vienasmenis asociacijos valdymo organas,  einantis juridinio asmens vadovo pareigas.

8.3. Asociacijos pirmininkas:

8.3.1. atstovauja asociacijai santykiuose su kitais fiziniais ir juridiniais asmenimis, vietos  savivaldos, valstybinėmis ir nevalstybinėmis institucijomis, užsienio visuomeninėmis ir tarptautinėmis organizacijomis,  taip pat sudaro sandorius asociacijos vardu;

8.3.2. organizuoja valdybos posėdžius ir visuotinius narių susirinkimus, rengia jiems medžiagą;

8.3.3. ne vėliau kaip likus 7 d. iki visuotinio narių susirinkimo rengia ir teikia susirinkimui tvirtinti veiklos ataskaitą ir pateikia kitą informaciją, reikalingą susirinkimo darbo tvarkos klausimams svarstyti;

8.3.4. pagal tarybos sprendimus priima į darbą ir atleidžia darbuotojus, sudaro su jais darbo sutartis, tvirtina jų pareigybines instrukcijas;

8.3.5. pagal tarybos sprendimus skiria pavaduotojus ir projektų vadovus;

8.3.6. pagal tarybos sprendimus disponuoja asociacijos turtu ir lėšomis;

8.3.8. skelbia viešą asociacijos narių informaciją;

8.3.9. atlieka kitus visuotinio susirinkimo  pavestus darbus.

8.4.Už bendruomenės tarybos pirmininko(ės) veiklą gali būti atlyginama. Atlyginimo klausimą sprendžia bendruomenės visuotinis susirinkimas.

**9 DALIS. REVIZORIUS**

9.1. Revizorių metams renka ir tvirtina taryba. Taryba gali atšaukti revizorių iš pareigų jo kadencijai nepasibaigus.

**10 DALIS. BUHALTERIS**

10.1. Buhalterį 4 metams renka ir tvirtina taryba. Taryba gali atšaukti buhalterį iš pareigų jo kadencijai nepasibaigus;

10.2. Buhalteris kartu su asociacijos tarybos pirmininku atsako už asociacijos buhalterinės apskaitos tvarkymą, lėšų panaudojimą ir metinės finansinės atskaitomybės parengimą.

**11DALIS. FILIALŲ IR ATSTOVYBIŲ STEIGIMO BEI JŲ VEIKLOS NUTRAUKIMO TVARKA**

11.1. Asociacija gali turėti filialų ir atstovybių.

11.2. Sprendimą dėl asociacijos filialų ir atstovybių steigimo ar veiklos nutraukimo, nuostatų ir valdymo organų rinkimo priima asociacijos taryba.

**12 DALIS. ĮSTATŲ KEITIMO TVARKA**

12.1. Šie įstatai gali būti keičiami visuotiniame narių susirinkime 2/3 balsų dauguma. Inicijuoti įstatų pakeitimą gali bet kuris asociacijos narys.

12.2. Pakeistus įstatus pasirašo asociacijos tarybos pirmininkas arba kitas visuotinio narių susirinkimo įgaliotas asmuo. Pakeitus įstatus, registruojami naujos redakcijos įstatai su inkorporuotais pakeitimais.

12.3. Įstatų pakeitimai įsigalioja nuo jų įregistravimo Juridinių asmenų registre.

**13 DALIS. VIEŠIEJI PRANEŠIMAI**

13.1. Pranešimai tarybos nariams apie tarybos posėdžius ir visuotinius narių susirinkimus perduodami asmeniškai žodžiu, raštu arba galiniais telekomunikacijų įrenginiais. Jei kuris nors tarybos narys posėdyje nedalyvauja, kitiems posėdžio dalyviams pirmininkaujantis turi pranešti, kaip nedalyvaujančiam nariui buvo informuota apie posėdį.

13.2. Su asociacijos metinės veiklos ataskaita ir narių sąrašu gali susipažinti kiekvienas asociacijos narys pas asociacijos tarybos pirmininką. Kiti pranešimai ir dokumentai asociacijos nariams teikiami tarybos nustatyta tvarka.

13.3. Kai pagal įstatymus būtinas viešas pranešimas , jie skelbiami VĮ Registrų centro leidžiamame elektroniniame leidinyje “Juridinių asmenų vieši pranešimai“

**14 DALIS. ASOCIACIJOS VEIKLOS IR LĖŠŲ NAUDOJIMO KONTROLĖ**

14.1. Asociacijai nuosavybes teise gali priklausyti ilgalaikis turtas (pastatai, ar jų dalys, įrengimai, transporto priemonės, kompiuteriai, kita biuro technika ir kt.) ir trumpalaikis turtas, reikalingas šiuose įstatuose numatytai veiklai vykdyti ir uždaviniams įgyvendinti. Turtas įsigyjamas už asociacijos lėšas, taip pat dovanojimo, paveldėjimo, paramos ar kitokiais teisėtais būdais. Asociacija yra paramos gavėjas pagal Lietuvos Respublikos labdaros ir paramos įstatymą.

14.2. Sprendimą dėl ilgalaikio turto įsigijimo už asociacijos lėšas priima taryba. Sprendimą dėl trumpalaikio turto įsigijimo gali priimti ir asociacijos tarybos pirmininkas, jei taryba yra suteikusi jam tokią teisę patvirtindama atitinkamą trumpalaikio turto įsigijimo ir lėšų naudojimo sąmatą.

14.3. Asociacijos pajamų šaltiniai:

14.3.1. stojamasis ir nario mokesčiai;

14.3.2. fizinių ar juridinių asmenų paramos tikslais neatlygintinai perduotos lėšos ir turtas, 2% GPM;

14.3.3. nevalstybinių organizacijų, tarptautinių visuomeninių organizacijų dovanotos, paaukotos ar tikslinių programų įgyvendinimui skirtos lėšos;

14.3.4. valstybės ir savivaldybių tikslinės paskirties lėšos;

14.3.5. kredito įstaigų palūkanos, mokamos už jose saugomas lėšas;

14.3.6. lėšos, surinktos iš komercinių renginių;

14.3.7. asociacijos įsteigtų įmonių, taip pat įmonių, kurių dalininkas yra asociacija , pelnas ar jo dalis;

14.3.8. skolintos lėšos;

14.3.9. pagal testamentą tenkantys palikimai;

14.3.10. pajamos už parduotą ar išnuomotą turtą;

14.3.11. kitos teisėtai gautos pajamos.

14.4. Asociacijos veiklos kontrolei visuotinis narių susirinkimas gali paskirti nepriklausomą ekspertą. Įstatymų nustatytais atvejais turi būti atliekamas auditas.

14.5. Asociacijos tarybos pirmininkas ir kiti asmenys privalo pateikti tikrintojams visus jų turimus dokumentus ir reikalingą informaciją.

14.6. Asociacijos lėšos ir turtas gali būti naudojamas tik numatytiems veiklos tikslams ir negali būti jokia forma, išskyrus labdarą ir paramą pagal Labdaros ir paramos įstatymą, skirstomos asociacijos nariams, įskaitant valdymo organų narius.

**15 DALIS.BENDRUOMENĖS BUVEINĖS KEITIMO TVARKA**

15.1.Bendruomenės buveinė keičiama visuotinio narių susirinkimo sprendimu.

**16 DALIS.ASOCIACIJOS VEIKLOS PABAIGA**

16.1. Asociacijos veikla pasibaigia:

16.1.1. kai asociacija pasibaigia dėl reorganizavimo;

16.1.2. kai visuotinis narių susirinkimas priima sprendimą nutraukti veiklą;

16.1.3.  teismui priėmus sprendimą nutraukti asociacijos veiklą už įstatymų pažeidimus.

16.1.4 Sumokėjus mokesčius į biudžetą, atsiskaičius su kreditoriais ir darbuotojais, likusios likviduojamos asociacijos lėšos paskirstomos kitoms pelno nesiekiančioms organizacijoms, kurių tikslai artimi likviduojamos asociacijos tikslams, o jei tokių nėra, - kitoms visuomeninėms organizacijoms arba labdaros ir paramos fondams.